Saipan, ailan bilong grup ailan i stap long Not Mariana

Saipan  (  ) em ailan bikpela winim ol narapel ailan i stap long bung ailan bilong Not Mariana.  Em i kapital bilong Noten Mariana Ailan tu. Dispela bung ailan i bilong teritori bilong Yunaitet Stets long wes Pasifik Solwara . Sapos yumi likim estimet 2020 estimer bilong Yunaitet Stets Sensus Biuro, Saipan i gat 43,385 manmeri i laip long hia.  Ol mnameri bilong Saipan i kamap sitisen bilong Amerika stat long yia 1980 olsem. Em tu i wanpela bikpela asples bilong ol manmeri Chamorro na Carolinia. Dispela manmeri i bin laip long Saipan inap planti taim bipo ol manmeri bilong Europa i kam. 

Stat long yia 1700, ol manmeri bilong Spen i kam na bosim ol ailan. Tasol, ol manmeri bilong Spen i mas ranawe long taim ol i paitim America na i lusim woa. America i kam na bosim dispela ples inap sotpela taim long wanem America i salim dispela ples long Jemani.  Jemari i bosim ol ailan i stap klos long Saipan na Saipan yet inap 15 yia samting. Taim Jemani i lusim fas bikpela woa long planet, Japan i kam na senis pasin bos na i kamap nupela bos inap 30 samting yia. Bihain Bikpela woa long planet i pinis, Amerika i kam na bosim ol ailan i stap long namel bilong Solwara Filipins.  Bihain long Wol Woa 2, Saipan i kamap hap bilong Trast Teritori bilong ol Pasifik Ailan, na Amerika i bosim, wantaim ol narapela hap bilong Noten Marianas. Long yia 1978, Saipan i joinim Yunaitet Stets. Ol i kolim dispela pasin join olsem Komonwelt bilong Noten Mariana Ailan. Em i minim olsem manmeri bilong Saipan i ken go long Yunaitet Stets tasol i no ken vot. 

Tede, em i gat 90 persen bilong ol

manmeri i laip long Noten Mariana i laip long Saipan.

Em i gat planti ples malolo, golf kos, nambis, ol ples we ol ken lukim nesa na pilai pilai long nesa na lukim ol ples i gat bikpela pait long Wol Woa 2. Ol lejisletiv na eksekutiv brens bilong Komonwelt gavman i stap long ples bilong Capitol Hill long ailan na hetkota bilong judisel brens i stap long ples bilong Susupe . Bikos Saipan i luk olsem wanpela bikpela  munisipaliti tasol, planti pablikesen i makim Saipan olsem kapital bilong Komonwelt. Long yia 2025, Ramon Camacho em i bikman bilong taun bilong Saipan na David M. Apatang em i bikman bilong gavman bilong Noten Mariana Ailan. 

Bikpela taifun Yutu i kam na bagarapim ol ting i stap long Saipan long yia 2018. Ol ailan i kisim bagarap nogut tru. Bipo em i bin kisim bagarap long 2015 long bikpela taifun Soudelor, na i bin bagarapim ol haus na ol samting bilong bisnis.